**Ministru kabineta noteikumu projekta** **Grozījumi Ministru kabineta 2017. gada 6.jūnija noteikumos Nr. 315 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta ”Grozījumi Ministru kabineta 2017. gada 6.jūnija noteikumos Nr. 315 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi (turpmāk - noteikumu projekts) mērķis ir paredzēt finansējumu akadēmiskā un zinātniskā personāla mācībām augsta līmeņa digitālo prasmju jomā un Latvijas un Eiropas kodolpētījumu organizācijas (turpmāk – CERN) sadarbības aktivitātēm, veicinot Latvijas pievienošanos CERN.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punkts.Ministru kabineta 2020. gada 19. maija protokola (Nr. 34 33.§) “Informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai”” 2. punkts un 4. punkts, kas paredzfinansējuma iekšējo pārdali 1.1.1.5. pasākuma "Atbalsts starptautiskās sadarbības projektiem pētniecībā un inovācijās" (turpmāk – 1.1.1.5. pasākums) ietvaros, novirzot Eiropas Reģionālās attīstības fonda (turpmāk – ERAF) finansējumu 2 550 000 *euro* apmērā Latvijas digitālās kapacitātes stiprināšanai, nodrošinot akadēmiskā un zinātniskā personāla mācību apmaksu augsta līmeņa digitālo prasmju apguvei.Ministru kabineta 2020. gada 2.jūnija protokola (Nr. 38 49.§) “Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai”” 6.punkts, kas paredz, ka Finanšu ministrijai sadarbībā ar nozaru ministrijām ir jāsagatavo priekšlikumi pasākumu finansēšanai no Eiropas Savienības fondu virssaistībām, nodrošinot pēc iespējas samērīgu virssaistību sadalījumu starp dažādiem Eiropas Savienības fondiem, kā arī attiecīgi samazinot no valsts budžeta finansējamo pasākumu apjomu.Noteikumu projekts ir virzāms izskatīšanai Ministru kabinetā vienlaicīgi ar Finanšu ministrijas sagatavoto “Informatīvo ziņojumu par virssaistību izmantošanu Covid - 19 seku mīkstināšanas pasākumiem ES fondu darbības programmas “Izaugsme un nodarbinātība” ieviešanā” vai pēc minētā informatīvā ziņojuma izskatīšanas Ministru kabineta sēdē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārkārtējā situācija saistībā ar Covid-19 ir palielinājusi digitalizācijas lomu visā pasaulē, kas apliecina, ka valstīm ir svarīgi nodrošināt stabilu digitālo infrastruktūru un pakalpojumu digitalizāciju, kā arī stiprināt iedzīvotāju un uzņēmēju digitālās prasmes, lai pielāgotos ārkārtējās situācijas apstākļiem, pielāgotos jaunam dzīves un biznesa modelim, un mazinātu Covid -19 krīzes sekas. 2019. gadā Latvija ieņēma 17. vietu starp 28 Eiropas Savienības valstīm vērtējumā pēc Digitālās ekonomikas un sabiedrības indeksa (DESI) (https://ec.europa.eu/digital-single-market/en/desi), kas atspoguļo dalībvalstīs panākto progresu digitalizācijas jomā. Latvijā izpratnes par digitalizācijas sniegtām iespējām, tai skaitā mākslīgo intelektu, trūkst gan valsts pārvaldē, gan privātajā sektorā, gan mācību iestāžu absolventiem. Iedzīvotāju digitālo prasmju uzlabošana ir priekšnosacījums, lai varētu izveidot iekļaujošu darba tirgu, kā arī paaugstināt to uzņēmumu produktivitāti, kas patlaban maz izmanto digitālās priekšrocības.Tādēļ izglītībā un zinātnē jāveicina izpratnes līmeņa celšana par mākslīgo intelektu un digitālo prasmju attīstība, nodrošinot mākslīgajā intelektā spējīga (tāda, kurš prot veidot, apmācīt un izmantot mākslīgo intelektu) darbaspēka pieejamību Latvijā. Augstākajā izglītībā datu analītikas kurss ir jāintegrē lielākajā daļā mācību programmu. (Informatīvais ziņojums “Par mākslīgā intelekta risinājumu attīstību”, Ministru kabineta 2020.  gada 4. februāra protokols Nr.5 33.§)Izvērtējot dažādus risinājumus COVID-19 seku mazināšanai, šā gada 19.maija Ministru kabineta sēdē tika pieņemts lēmums par Eiropas Savienības struktūrfondu un Kohēzijas fonda finansējuma pārdalēm un risinājumiem, tai skaitā par finansējuma pārdali 1.1.1.5.pasākuma ietvaros, novirzot Eiropas Reģionālās attīstības fonda (turpmāk – ERAF) finansējumu 2 550 000 *euro* apmērā Latvijas digitālās kapacitātes stiprināšanai, nodrošinot akadēmiskā un zinātniskā personāla mācību apmaksu augsta līmeņa digitālo prasmju apguvei.Šā gada 2.jūnijā Ministru kabineta sēdē, izskatot informatīvo ziņojumu “Par pasākumiem Covid-19 krīzes pārvarēšanai un ekonomikas atlabšanai” tika pieņemts lēmums, ka Finanšu ministrijai sadarbībā ar nozaru ministrijām ir jāsagatavo priekšlikumi pasākumu finansēšanai no Eiropas Savienības fondu virssaistībām, nodrošinot pēc iespējas samērīgu virssaistību sadalījumu starp dažādiem Eiropas Savienības fondiem, kā arī attiecīgi samazinot no valsts budžeta finansējamo pasākumu apjomu. Izglītības un zinātnes ministrija ir sagatavojusi priekšlikumu paredzēt 1.1.1.5. pasākumam papildu finansējumu 473 400 *euro* apmērā (tai skaitā ERAF finansējums 402 390 *euro* apmērā un valsts budžeta līdzfinansējums 71 010 *euro*) no Eiropas Savienības fondu virssaistībām kā atbalstu Latvijas un CERN sadarbības aktivitātēm, veicinot Latvijas pievienošanos CERN.Noteikumu projekta mērķis ir:1) veikt 1.1.1.5. pasākuma finansējuma iekšējo pārdali, lai nodrošinātu Latvijas augstskolu un zinātnisko institūciju akadēmiskā un zinātniskā personāla mācības augsta līmeņa digitālo prasmju jomā, kā arī augsta līmeņa digitālo prasmju pārnesi izglītības sistēmā (mācot vispārējās un profesionālās izglītības iestāžu pedagogus, integrējot digitālās kompetences visu kvalifikāciju studiju programmās) un pētnieciskajā darbā. 2) paredzēt finansējumu no Eiropas Savienības fondu virssaistībām kā atbalstu Latvijas un CERN sadarbības aktivitātēm, veicinot Latvijas pievienošanos CERN.Noteikumu projekts nodrošinās mācību “Latvijas digitālās kapacitātes stiprināšana” īstenošanu, kas veicinās augstskolu un uzņēmumu sadarbību, palielinās pasniedzēju kapacitāti, nodrošinot modernu digitālo prasmju (piem., mākslīgais intelekts, «lielo datu» apstrāde, kiberdrošība, bioinformātika un augstas veiktspējas datoru izmantošana) apgūšanas iespējas un to pielietojumu praksē. Latvijas augstskolu un zinātnisko institūciju akadēmiskā un zinātniskā personāla pētnieciskās kapacitātes paaugstināšana ir būtiska akadēmiskā un zinātniskā personāla veiksmīgai dalībai Eiropas Komisijas programmā “*Digital Europe*”, ko paredzēts uzsākt 2021. gadā, kas nodrošinās finansējumu projektiem tādās jomās kā augstas veiktspējas datošana, mākslīgais intelekts, kiberdošība, padziļinātas digitālās prasmes, un plašas digitālo spēju izmantošanas nodrošināšana ekonomikā un sabiedrībā.Noteikumu projekts nodrošinās Ministru kabineta 2020.gada 2.jūnija lēmuma izpildi (Ministru kabineta 2020. gada 2.jūnija protokols Nr. 38 49.§), paredzot finansējumu Latvijas un CERN sadarbības aktivitātēm no Eiropas Savienības fondu virssaistībām, kā arī nodrošinās Ministru kabineta 2019. gada 7.maija rīkojuma Nr. 210 „Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” uzdevuma izpildi, tas ir, turpināt pilnveidot zinātnes finansējuma sistēmu, nodrošinot kvalitāti un starptautisko konkurētspēju, kura rezultātā tiks radīti priekšnoteikumi, lai Latvija kļūtu par Eiropas kodolpētījumu organizācijas (CERN) asociēto dalībvalsti.**Latvijas augstskolu un zinātnisko institūciju akadēmiskā un zinātniskā personāla mācības augsta līmeņa digitālo prasmju jomā**Noteikumu projekts paredz novirzīt finansējumu (kopā 3 000 000 *euro* apmērā, no kura ERAF daļa ir 2 550 000 *euro* un valsts budžeta līdzfinansējums 450 000 *euro* ) 1.1.1.5. pasākuma otrās atlases kārtas ietvaros Rīgas Tehniskās universitātes projektam “Atbalsts RTU starptautiskās sadarbības projektiem pētniecībā un inovācijās”. Minētais finansējums paredzēts Latvijas digitālās kapacitātes stiprināšanai (Digitālās izcilības centra iniciatīvas ietvaros), nodrošinot akadēmiskā un zinātniskā personāla (līdz 50 speciālistu) mācības augsta līmeņa digitālo prasmju apguvei Ņujorkas štata Bufalo universitātē, pamatojoties uz 2020.gada 16.martā noslēgto līgumu starp Rīgas Tehnisko universitāti un Bufalo universitāti par akadēmiskā personālā apmaiņu un sadarbību, kur šī līguma ietvaros vistiešākā sadarbība ar Bufalo universitāti ir Rīgas Biznesa skolai. 1991. gadā sadarbībā ar Ņujorkas štata universitāti Bufalo, (ASV) un Otavas universitāti (Kanāda) tika dibināta Rīgas Biznesa skola, kas ir Rīgas Tehniskās universitātes institūts un kas veiksmīgi sadarbojas ar Bufalo universitāti kopš 1991.gada (slēdzot regulāri sadarbības līgumu uz četriem līdz pieciem gadiem). Rīgas Biznesa skolai ir visi priekšnosacījumi, lai veiksmīgi nodrošinātu mācības “Latvijas digitālās kapacitātes stiprināšana”, tas ir, Latvijas augstskolu un zinātnisko institūciju akadēmiskā un zinātniskā personāla starptautiskas mācības augsta līmeņa digitālo prasmju apguvei un zināšanu pārnesei. Turklāt Bufalo universitātes piedāvātās zināšanas un pieredze nodrošina starpdisciplināras studiju programmas, kādas šobrīd nevar piedāvāt Eiropas augstskolas. Ziemeļamerikas starpdisciplinārās studiju programmas atbilst starptautiskām IKT nozares organizāciju noteiktām prasībām, tās ir pielāgojamas, lai ātri reaģētu uz darba tirgus vajadzībām, un ietver plašu kompetenču kopumu darbam ar augstu pievienoto vērtību.Rīgas Biznesa skola 2019. gadā veiksmīgi iesāka inovatīvu studiju programmu un īstenoja 14 pasniedzēju mācības informācijas un komunikācijas tehnoloģiju jomā saskaņā ar 2019. gada 16. septembrī starp Izglītības un zinātnes ministriju un Rīgas Tehnisko universitāti noslēgto līgumu Nr.  2- 2e/19/437 “Par piešķirto valsts budžeta līdzekļu izlietojumu Rīgas Tehniskās universitātes institūtam “Rīgas Biznesa skola” inovatīvas studiju programmas informācijas un komunikācijas tehnoloģiju jomā izveidei”. Tomēr, lai stiprinātu Latvijas digitālo kapacitāti, ir nepieciešams turpināt šādas mācības, apmācot vairāk pasniedzējus un veidojot augsta līmeņa pasniedzēju grupu Latvijas augstskolās un zinātniskajās institūcijās jomās, kurās nepieciešamas augsta līmeņa digitālās prasmes.Akadēmiskā un zinātniskā personāla mācības augsta līmeņa digitālo prasmju jomā atbilst darbības programmas pirmā prioritārā virziena “Pētniecība, tehnoloģiju attīstība un inovācijas” un 1.1.1. specifiskā atbalsta mērķa aprakstam par zinātnes un tehnoloģiju cilvēkkapitāla attīstību, jo īpaši [..] IKT jomā, un tā nerada izmaiņas 1.1.1.specifiskā atbalsta mērķa uzraudzības rādītājos.**Atbalsts Latvijas un CERN sadarbības aktivitātēm, veicinot Latvijas pievienošanos CERN**Noteikumu projekts paredz novirzīt finansējumu no Eiropas Savienības fondu virssaistībām pamatojoties uz Ministru kabineta 2020.gada 2.jūnija lēmumu (protokols Nr. 38 49.§) atbalstam Latvijas un CERN sadarbības aktivitātēm, veicinot Latvijas pievienošanos CERN, tāpēc tiek paredzēts papildu finansējums 1.1.1.5. pasākuma otrās atlases kārtas ietvaros Rīgas Tehniskās universitātes projektam “Atbalsts RTU starptautiskās sadarbības projektiem pētniecībā un inovācijās”. Šī projekta ietvaros Rīgas Tehniskās universitātes Augstas enerģijas daļiņu fizikas un paātrinātāju tehnoloģiju centrs nodrošina Eiropas Kodolpētījumu organizācijas (CERN) Latvijas nacionālā kontaktpunkta rīcības plāna (turpmāk rīcības plāns) ieviešanu un CERN Latvijas nacionālā kontaktpunkta (turpmāk – Kontaktpunkts) funkciju (saskaņā ar MK noteikumu nr.315 44.4. apakšpunktu).Rīcības plāna mērķis veicināt jēgpilnu darbību īstenošanu, lai Latvija no 2021. gada kļūtu par Eiropas Kodolpētījumu organizācijas (CERN) asociēto valsti un nākotnē – par dalībvalsti. Realizējot Rīcības plānu tiks stiprināts augstas enerģijas daļiņu fizikas un paātrinātāju tehnoloģiju kopiena Latvijā - apzinātas un izvērtētas Latvijas zinātnisko institūciju sadarbības iespējas ar CERN, veicināta pētnieciskās un inovatīvās kapacitātes stiprināšana, tai skaitā spēja piesaistīt ārējo finansējumu. Līdzšinējie lēmumi Latvijas un CERN sadarbības aktivitātēm:2019.gada 16.jūlijā Ministru kabinets konceptuāli atbalstīja Latvijas kļūšanu par CERN asociēto dalībvalsti no 2021.gada. (Ministru kabineta 2019.gada 16.jūlija protokols (Nr.33 78.§).2020.gada 7.janvārī parakstīts starptautisks dokuments - Protokolu Latvijas Republikas valdības un Eiropas Kodolpētījumu organizācijas (CERN) līgumam par zinātnisko un tehnisko sadarbību augstas enerģijas daļiņu fizikā”.2020.gada 31.martā Ministru kabinets atbalstīja vēstules projektu - Latvijas pieteikumu Eiropas Kodolpētījumu organizācijā (CERN) asociētās valsts statusā (Ministru kabineta 2020. gada 31.marta protokols (Nr. 20 33.§)).Noteikumu projekts paredz papildu finansējumu 473 400 *euro* apmērā (tai skaitā ERAF finansējumu 402 390 *euro* apmērā un valsts budžeta līdzfinansējumu 71 010 *euro*) no Eiropas Savienības fondu virssaistībām Eiropas Kodolpētījumu organizācijas (CERN) Latvijas nacionālā kontaktpunkta rīcības plāna ietvaros šādām sadarbības aktivitātēm:1) 2020.gada 7.janvāra „Protokola Latvijas Republikas valdības un Eiropas Kodolpētījumu organizācijas (CERN) līgumam par zinātnisko un tehnisko sadarbību augstas enerģijas daļiņu fizikā” ieviešanas izpilde (2020.gadā). – 75 000 *euro*;2) Latvijas maksājums dalībai CMS eksperimentā (2020.gadā) – 224 700 *euro;*3) Latvijas pārstāvja (padomnieka) uzturēšanās izmaksas CERN saskaņā ar Ministru kabineta 2010.gada 29.jūnija noteikumiem Nr.602 “Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību” (turpmāk – MK noteikumi Nr.602) (2020. g. un 2021.g*.* (pilns gads – 96 600 *euro*));4) Latvijas konsorcija (RTU un LU) dalība CERN MEDICIS eksperimentā (2020.gadā) – 40 000 *euro*;. 5) Eiropas Kodolpētniecības organizācijas (CERN) Kontaktpunkts rīcības plāna pasākumu īstenošanai, kurām uz šo brīdi nav piešķirts finansējums – 37 100 *euro*.Pēc noteikumu projekta stāšanās spēkā būs nepieciešami grozījumi Rīgas Tehniskās universitātes noslēgtajā vienošanās ar Centrālo finanšu un līguma aģentūru par Eiropas Savienības fonda projekta īstenošanu Nr. 1.1.1.5/18/I/008, kā arī attiecīgi jāveic grozījumi Eiropas Kodolpētījumu organizācijas (CERN) Latvijas nacionālā kontaktpunkta rīcības plānā, saskaņojot tos ar Izglītības un zinātnes ministriju. Lai nodrošinātu 1.1.1.5. pasākuma finansējuma pārdali, un kopējo attiecināmo finansējumu 3 000 000 *euro* apmērā Latvijas augstskolu un zinātnisko institūciju akadēmiskā un zinātniskā personāla starptautiskām mācībām augsta līmeņa digitālo prasmju apguvei un zināšanu pārnesei ir paredzēts samazināt 1.1.1.5. pasākuma pirmajai un trešajai kārtai plānoto ar līgumiem nepiesaistīto kopējo attiecināmo finansējumu (tas, ir attiecīgi – pirmajai kārtai par 2 183 997 *euro* un trešajai kārtai par 816 003 *euro*) (MK noteikumu Nr.315 14. punkts, 15.1. apakšpunkts un 57. punkts jaunā redakcijā) un palielināt 1.1.1.5. pasākuma otrai atlases kārtai plānoto kopējo attiecināmo finansējumu (par 3 000 000 *euro*), kā arī palielināt finansējumu otrās kārtas finansējuma saņēmējam - Rīgas Tehniskajai universitātei (MK noteikumu Nr.315 37. punkts un 40.16. apakšpunkts izteikts jaunā redakcijā, kā arī 40.punkta ievaddaļa izteikta jaunā redakcijā saskaņā ar MK noteikumu Nr.315 39.3.apakšpunktu un Ministru kabineta 2019.gada 11.oktobra protokolu (Nr. 47 3.§).Rīgas Tehniskajai universitātei ir palielināts pieejamais kopējais attiecināmais finansējuma apmērs (MK noteikumu Nr.315 40.16.  apakšpunktā) par 473 400 *euro* – šo noteikumu 44.4.apakšpunktā minēto atbalstāmo darbību īstenošanai (Eiropas Kodolpētījumu organizācijas (CERN) Nacionālā kontaktpunkta rīcības plāna īstenošanai) un par 3 000 000 *euro* – šo noteikumu 44.8.apakšpunktā minēto atbalstāmo darbību īstenošanai (Latvijas augstskolu un zinātnisko institūciju akadēmiskā un zinātniskā personāla starptautiskām mācībām augsta līmeņa digitālo prasmju apguvei un zināšanu pārnesei).MK noteikumu Nr.315 40.16.apakšpunktā ir norādīta konkrēta summa CERN sadarbības aktivitātēm, kā arī akadēmiskā un zinātniskā personāla mācībām augsta līmeņa digitālo prasmju jomā, jo ir svarīgi iezīmēt konkrētu finansējumu šiem mērķiem, savukārt pārējā daļa no kopējā attiecināmā finansējuma netiek izdalīta, jo tā attiecas uz projekta vairākām MK noteikumu Nr.315 44.punktā uzskaitītajām darbībām (piemēram, 44.1.,44.2., 44.6. vai 44.7. apakšpunktā). Noteikumu projekts paredz demarkāciju un sinerģiju ar citām plānotajām aktivitātēm, kas finansētas no valsts budžeta līdzekļiem, tas ir:1) pasniedzēju mācības informācijas un komunikācijas tehnoloģiju jomā saskaņā ar 2019. gada 16. septembra līgumu Nr. 2- 2e/19/437 starp Izglītības un zinātnes ministriju un Rīgas Tehnisko universitāti.2) finansējums dalībai Eiropas Kodolpētniecības organizācijā Asociētās dalībvalsts statusā (CERN) saskaņā ar MK 2019.gada 17.septembra sēdes protokols Nr.42 34.§ “Informatīvais ziņojums "Par prioritārajiem pasākumiem valsts budžetam 2020.gadam un ietvaram 2020.–2022.gadam"”.Noteikumu projektam nav tiešas saistības ar specifiskā atbalsta mērķi 8.2.1. „Samazināt studiju programmu fragmentāciju un stiprināt resursu koplietošanu”, tomēr šo noteikumu projekts dos pozitīvu ietekmi uz šo specifisko atbalsta mērķi.Papildus Izglītības un zinātnes ministrija kā ES fondu atbildīgā iestāde šajā noteikumu projektā paredz līgumiem nepiesaistītā finansējuma pārdali (101 006 *euro* apmērā, tai skaitā ERAF finansējums 85 855 *euro* apmērā un valsts budžeta līdzfinansējums 15 151 *euro*) no 1.1.1.5.pasākuma atlases pirmās kārtas snieguma rezerves uz Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" (turpmāk 1.1.1.1.pasākums) trešās projektu iesniegumu atlases kārtu, līdz ar to 1.1.1.5. pasākuma plānotais kopējais attiecināmais finansējums un 1.1.1.5 pasākuma pirmās kārtas finansējums tiek samazināts par 101 006 *euro*. (MK noteikumu Nr.315 7. punkts, 14. punkts un 15.1.  apakšpunkts)Izglītības un zinātnes ministrija kā ES fondu atbildīgā iestāde noteikuma projektā piedāvā ES fondu finansējuma pārdali pamatojoties uz Ministru kabineta 2019.gada 11.oktobra protokola (Nr. 47 3.§) Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” 9.punktu. 1.1.1.5.pasākuma pirmajā kārtā un trešajā kārtā bija noteikts snieguma rezerves finansējums, tomēr izvērtējot 1.1.1.5. pasākuma pirmās un trešās kārtas projekta īstenošanas gaitu un iespējamās finansējuma pārdales Covid-19 seku mazināšanai, ES fondu atbildīgā iestāde noteikumu projektā ir piedāvājusi daļu pirmās un trešās kārtas snieguma rezerves finansējuma novirzīt 1.1.1.5.pasākuma otrajai kārtai. Tiesiskās paļāvības un tiesiskās noteiktības princips tiks ievērots, ņemot vērā, ka noteikumu projekts paredz finansējuma pārdali starp 1.1.1.5. pasākuma projektu iesniegumu atlases kārtām. Finansējuma pārdale starp 1.1.1.5. pasākuma atlases kārtām un uz 1.1.1.1.pasākumu neietekmē esošo projektu īstenošanu, jo tiek pārdalīts līgumiem nepiesaistītais finansējums. Noteikumu projektā plānotām iekšējām un ārējām finansējuma pārdalēm nav ietekmes uz intervences kodiem, jo 1.1.1.5. pasākuma finansējums, kā arī 1.1.1.1.pasākuma finansējums attiecas uz intervences jomu - 060 “Pētniecības un inovācijas darbības publiskos pētniecības centros un kompetences centros, kas ietver sadarbības tīklu veidošanu”.Noteikumu projektā plānotām iekšējām un ārējām finansējuma pārdalēm nav ietekmes uz spēkā esošajiem uzraudzības rādītājiem, jo plānojot finansējuma samazinājumu 1.1.1.5. pasākuma pirmajā un trešajā kārtā, tika saglabāts nepieciešamais finansējuma apmērs, lai nodrošinātu plānoto uzraudzības rādītāju izpildi. Virssaistību finansējums (473 400 *euro* apmērā), kuru paredzēts novirzīt 1.1.1.5.pasākuma otrās kārtas ietvaros Rīgas Tehniskajai universitātei Latvijas un CERN sadarbības aktivitātēm, pozitīvi ietekmēs MK noteikumos Nr.315 41.3.apakšpunktā noteikto specifisko iznākuma rādītāju (tas ir, Eiropas Kodolpētniecības organizācijas (CERN) Latvijas Nacionālā kontaktpunkta rīcības plāna īstenošanu), saskaņā ar kuru ir plānots nodrošināt aktivitātes, lai Latvija no 2021. gadā kļūtu par Eiropas Kodolpētījumu organizācijas (CERN) asociēto valsti un atbilstošā kvalitātē nodrošinātu CERN asociētās valsts saistības. Attiecīgi Rīgas Tehniskajai universitātei kā projekta īstenotājai būs jāaktualizē CERN Latvijas Nacionālā kontaktpunkta rīcības plāns, ņemot vērā īstenojamās aktivitātes un palielināto finansējuma apmēru.Finansējuma pārdale no 1.1.1.5.pasākuma uz 1.1.1.1. pasākumu pozitīvi ietekmēs uzraudzības rādītāju sasniegšanu (piemēram, jaunu produktu un tehnoloģiju skaitu, kas ir komercializējamas un kuru izstrādei sniegts atbalsts projektu ietvaros, kā arī komersantu skaitu, kuri sadarbojas ar pētniecības institūcijām), jo finansējums tiek novirzīts 1.1.1.1.pasākuma trešās projektu iesniegumu atlases kārtai (projektu rezerves sarakstam). Sakarā ar 1.1.1.5.pasākuma otrās kārtas ietvaros atbalstāmo darbību loka paplašināšanu, ir noteikts jauns specifiskais iznākuma rādītājs. Noteikumu projekts paredz Rīgas Tehniskajai universitātei jaunu atbalstāmo darbību, tas ir, Latvijas augstskolu un zinātnisko institūciju akadēmiskā un zinātniskā personāla starptautiskas mācības augsta līmeņa digitālo prasmju apguvei un zināšanu pārnesei, kuru nodrošinās Rīgas Biznesa skola sadarbībā ar Bufalo universitāti, un jaunu specifisko iznākuma rādītāju - apmācīts akadēmiskais un zinātniskais personāls augsta līmeņa digitālo prasmju jomā (vismaz 36 personas, kuras pabeigušas mācības un ieguvušas sertifikātu) (MK noteikumi Nr.315 papildināti ar 41.5. un 44.8. apakšpunktu). Specifiskā iznākuma rādītāja vērtība (MK noteikumu Nr.315 41.5.apakšpunkts) noteikta ņemot vērā plānoto kopējo finansējuma apmēru mācībām un vidējās izmaksas uz vienu apmācāmo personu (piemēram, stipendijas, veselības apdrošināšanas ārvalstīs, izmitināšanas izmaksas, izmaksas par braucienu uz mācību norises vietu ārvalstīs un atpakaļ, vidējāsmācību izmaksas Bufalo universitātē (skatīt vietnē: [http://www.buffalo.edu/studentaccounts/tuition-and-fees.html)](http://www.buffalo.edu/studentaccounts/tuition-and-fees.html%29).Projektā specifiskais iznākuma rādītājs noteikts - vismaz 36 personas, kuras pabeigušas šo noteikumu 44.8. apakšpunktā noteiktās mācības un ieguvušas sertifikātu. Tas nozīmē, ka mācību “Latvijas digitālās kapacitātes stiprināšana” īstenošana paredz akadēmiskā un zinātniskā personāla mācības augsta līmeņa digitālo prasmju jomā, veicot apmācības divos līmeņos, tas ir, trīs mācību semestrus tiek plānots nodrošināt vidēji 12 pasniedzēju apmācības pedagoģiskajā apmācībā semestrī Bufalo universitātē (pēc mācībām iegūstot sertifikātu) un apmācot vidēji 4 pasniedzējus semestrī augstākā līmenī, nodrošinot otru mācību semestri pedagoģiskajā/ zinātniskajā apmācībā (t.i., trīs semestros kopā vēl 12 personas ir pabeigušas padziļinātas mācības). Mācības abos līmeņos tiks segtas no papildus piešķirtā kopējā attiecināmā finansējuma 3 000 000 *euro* summas.Lai atlasītu personas, kas piedalīsies šajās mācībās, ir paredzēts, ka Rīgas Tehniskā universitāte nodrošinās informāciju Rīgas Tehniskās universitātes un Rīgas Biznesa skolas tīmekļvietnē par pieteikšanos nosacījumiem un starptautiskajām mācībām augsta līmeņa digitālo prasmju apguvei un zināšanu pārnesei, kā arī plānots nosūtīt informāciju par pieteikšanās nosacījumiem Latvijas augstskolām.Rīgas Tehniskā universitāte sadarbībā ar Rīgas Biznesa skola sagatavos mācību dalībnieku atlases nolikumu, ietverot šādu informāciju: pietiekšanās un iesniedzamie dokumenti, pieteikumu vērtēšanas kritēriji, mācību dalībnieku atlase un komisija un vērtēšanas kārtību).Rīgas Tehniskā universitāte ir projekta “Atbalsts RTU starptautiskās sadarbības projektiem pētniecībā un inovācijās” finansējuma saņēmējs un īstenotājs. Šajā projektā Rīgas Tehniskajai universitātei tiek paredzēta jauna atbalstāmā darbība (tas ir, MK noteikumu Nr.315 44.8. apakšpunkts) un šī projekta ietvaros tiks īstenotas mācības, tas ir, tiek paredzētas Latvijas augstskolu un zinātnisko institūciju akadēmiskā un zinātniskā personāla mācības augsta līmeņa digitālo prasmju apguvei Ņujorkas štata Bufalo universitātē, pamatojoties uz 2020.gada 16.martā noslēgto līgumu starp Rīgas Tehnisko universitāti un Bufalo universitāti par akadēmiskā personālā apmaiņu un sadarbību, kur šī līguma ietvaros vistiešākā sadarbība ar Bufalo universitāti ir Rīgas Biznesa skolai.Lai nodrošinātu starptautiskas mācības Amerikas Savienotajās valstīs ir jābūt vienai atbildīgai institūcijai, kura uzņemas mācību procesa koordinēšanu, uzraudzību, atbildību starptautiskā līmenī, un kurai ir sadarbības pieredze, tādēļ finansējums un jauna darbība tiek paredzēta Rīgas Tehniskajai universitātei, kas kā šī projekta īstenotāja nodrošinās mācību īstenošanu atbilstoši MK noteikumu Nr.315 prasībām.Noteikumu projekts paredz jaunu apakšpunktu (MK noteikumu Nr.315 45.1.13.apakšpunkts), kurā ir noteikts, ka projekta tiešās attiecināmās izmaksas ir Latvijas pārstāvja (padomnieka) uzturēšanās izmaksas ārvalstīs šo MK noteikumu Nr.315 44.4. apakšpunktā minētās atbalstāmās darbības īstenošanai atbilstoši MK noteikumiem Nr.602. Tā kā CERN atrodas uz robežas starp Franciju un Šveici, CERN ir divas oficiālas pasta adreses: viena Šveicē un otra Francijā. Finansējums (96 600 *euro*) attiecīgajai izmaksu pozīcijai ir aprēķināts pamatojoties uz izmaksām Šveicē. Noteikumu projekts paredz jaunu punktu (MK noteikumu Nr.315 45.1 punktu), kurā ir uzskaitītas attiecināmas izmaksu pozīcijas, kas saistītas Latvijas augstskolu un zinātnisko institūciju akadēmiskā un zinātniskā personāla starptautisko mācību nodrošināšanu augsta līmeņa digitālo prasmju apguvei un zināšanu pārnesei, piemēram, mācību izmaksas ārvalsts augstskolā saskaņā ar starptautisko Vispārīgo vienošanos (Nr.01J02-1-E/183), kas ietver tādas izmaksas, kā mācību maksa un mācību materiāli, veselības apdrošināšana ārvalstīs, Latvijas augstskolu un zinātnisko institūciju akadēmiskā un zinātniskā personāla izmitināšana, mācību koordinēšana, uzraudzība un kvalitātes kontrole, kā arī konsultācijas pasniedzējiem ārvalsts augstskolā (MK noteikumu Nr.315 45.11. apakšpunkts). Lai nodrošinātu starptautiskas mācības, ir jāparedz izmaksas apmācāmajām personām par braucienu uz mācību norises vietu ārvalstīs un atpakaļ, tai skaitā, ceļa (transporta) izdevumi un izdevumi, kas saistīti ar vīzas un ceļojuma apdrošināšanas polises iegādi; kā arī stipendijas (MK noteikumu Nr.315 45.12. un 45.13. apakšpunkts). Stipendijām netiek piemērots iedzīvotāju ienākuma nodoklis (atbilstoši likuma Par iedzīvotāju ienākuma nodokli 9.panta pirmās daļas 8.punktam un MK 2001.gada 8.augusta rīkojumam Nr.385 “Par biedrībām, nodibinājumiem un starptautiskajām izglītības un sadarbības programmām.45.12. apakšpunktā iekļautās izmaksas (par braucienu uz mācību norises vietu ārvalstīs un atpakaļ, tai skaitā, ceļa (transporta) izdevumi un izdevumi, kas saistīti ar vīzas un ceļojuma apdrošināšanas polises iegādi) attiecas uz Latvijas augstskolu un zinātnisko institūciju akadēmisko un zinātnisko personālu, kas piedalīsies mācībās ārvalstīs vienu semestri (tas ir, aptuveni četrus mēnešus). Personām, kas piedalīsies mācībās komandējuma dienas naudas vietā tiek nodrošināta stipendija).Latvijas pusei, īstenojot jaunu darbību (MK noteikumu Nr.315 44.8. apakšpunkta minētās mācības) rodas koordinēšanas un pārraudzības izmaksas, kuras ir ietvertas noteikumu projektā (MK noteikumu Nr.315 45.14. apakšpunkts), piemēram, MK noteikumu Nr.315 44.8. apakšpunktā minētās atbalstāmās darbības īstenošanā iesaistītā personāla atlīdzības izmaksas. Plānots, ka finansējuma saņēmējs slēgs papildu vienošanos pie darba līguma ar personām, kas tiks iesaistītas mācību (augsta līmeņa digitālo prasmju apguvei un zināšanu pārnesei) koordinēšanā un pārraudzībā.Kāds no personāla, kas iesaistīts mācību koordinēšanā un pārraudzībā katru semestri dodas komandējumā uz Bufalo universitāti, tādēļ šī personāla komandējumu un darba braucienu izmaksas tiek nodrošinātas atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi. (MK noteikumu Nr.315 45.14.2. apakšpunkts).Noteikumu projekts paredz arī papildu nosacījumus Rīgas Tehniskajai universitātei, īstenojot atbalstāmo darbību (Latvijas augstskolu un zinātnisko institūciju akadēmiskā un zinātniskā personāla starptautiskas mācības augsta līmeņa digitālo prasmju apguvei un zināšanu pārnesei), lai nodrošinātu šo mācību kvalitātes uzraudzību un augsta līmeņa digitālo prasmju pārnesi Latvijas izglītības sistēmā. (MK noteikumi Nr.315 papildināti ar jaunu 51.1apakšpunktu).Pirmais nosacījums – Rīgas Tehniskai universitātei kā finansējuma saņēmējai līdz katra projekta īstenošanas gada beigām ir jāiesniedz ikgadējs pārskats atbildīgajā un sadarbības iestādē par šīs mācību programmas īstenošanu un mācībās iegūto zināšanu pārnesi, lai novērtētu programmas kvalitāti un ietekmi, tas ir mācību programmas iegūto zināšanu un studiju programmai radīto rezultātu (kursu, moduļu, metožu u.c.) pārnesi, tos adaptējot citu (gan informācijas un komunikācijas tehnoloģiju jomas, gan citu izglītības jomu) formālās un neformālās izglītības programmu īstenošanai, lai attīstītu un stiprinātu augsta līmeņa digitālo prasmju apguvi un zināšanu pārnesi dažādās jomās (jauns MK noteikumu Nr.315 51.11 apakšpunkts). Otrs nosacījums (jauns MK noteikumu Nr.315 51.12 apakšpunkts) - jāslēdz līgums ar personām, kuras tiks apmācītas, paredzot līgumā nosacījumu, ja šīs personas (pasniedzēji) pēc mācību pabeigšanas nenostrādā vismaz 2 (divus) gadus Latvijas augstskolās vai zinātniskajās institūcijās kā akadēmiskais vai zinātniskais personāls jomās, kurās nepieciešamas augsta līmeņa digitālās prasmes (tas nozīmē dažādās jomās, kurās ir svarīgas augsta līmeņa digitālās zināšanas un prasmes ne tikai Informācijas un komunikāciju tehnoloģiju (IKT), tad viņām ir pienākums atmaksāt izdevumus par apmācībām (proporcionāli nenostrādātajam darba laikam) atbilstoši Darba likumā paredzētajiem nosacījumiem (tas ir, atbilstoši 96.pantam). Paredzēts, ka Rīgas Tehniskā universitāte (RTU) slēgs trīspusēju līgumu par starptautiskām mācībām Bufalo universitātē (tas ir, līgumu starp Rīgas Tehnisko universitāti (kā finansējuma saņēmēju un mācību īstenotāju (t.i., kā MK noteikumu Nr.315 44.8.apakšpunktā minētās atbalstāmās darbības īstenotāju), apmācāmo personu un attiecīgo augstskolu, kurā strādā apmācāmā persona kā akadēmiskais vai zinātniskais personāls). Šo trīspusējo līgumu nosacījumu ievērošanas uzraudzību nodrošina Rīgas Tehniskā universitāte (jauns MK noteikumu Nr.315 51.13 apakšpunkts).Personām, kuras mācīsies šajā programmā, būs jāievēro divu gadu nosacījums pēc mācību pabeigšanas, lai nodrošinātu mācībās iegūto zināšanu pārnesi, kā arī izpildītu Amerikas Savienoto valstu vīzas nosacījumus. Personām, kuras mācīsies Bufalo universitātē, tiks kārtota Amerikas Savienoto valstu (ASV) vīza (J-1 vīza), kuru saņemot, personai, kura ir uzturējusies ASV ar attiecīgo vīzu, ir jāievēro divu gadu fiziskās klātbūtnes prasība mītnes valstī. Nosacījums attiecas uz J-1 vīzas saņēmējiem (ASV apmeklētājiem), kuri piedalās apmaiņas programmā, kuru pilnībā vai daļēji finansē ASV valdības aģentūra, mītnes valsts valdība vai starptautiska organizācija, kas saņēmusi finansējumu no ASV valdības vai mītnes valsts valdības. Noteikumu projekts precizē atbalsta atmākšanas kārtību gadījumos, ja tiek konstatēti valsts atbalsta prasību pārkāpumi, kurus nosaka *Eiropas Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam* vai *Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu* (precizēts Ministru kabineta noteikumu Nr. 315 82.1 un 82.2 punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir Rīgas Tehniskā universitāte un Rīgas Biznesa skola, Latvijas augstskolas un zinātniskās institūcijas (kuru personāls tiks apmācīts), kā arī zinātniskās institūcijas (potenciālās projektu iesniedzējas 1.1.1.5. pasākuma trešā projektu iesniegumu atlases kārtā), jo noteikumu projekts paredz finansējuma pārdali starp 1.1.1.5. pasākuma projektu iesniegumu atlases kārtām. Finansējuma pārdale starp 1.1.1.5. pasākuma atlases kārtām neietekmē esošo projektu īstenošanu, jo tiek pārdalīts līgumiem nepiesaistītais finansējums.Latvijas augstskolu un zinātnisko institūciju akadēmiskais un zinātniskais personāls (vismaz 36 personām tiks nodrošinātas mācības augsta līmeņa digitālo prasmju jomā, lai uzlabotu pasniedzēju prasmes un nodrošinātu starpnozaru akadēmisko pieredzi, kā arī uzlabotu studentu projektu un pētījumu vadības un pārraudzības prasmes (mācības pabeidzot tiks saņemts sertifikāts). Neliela daļa no apmācītajiem pasniedzējiem varēs turpināt mācības padziļināti vēl vienu semestri pedagoģiskajā/zinātniskajā apmācībā un mācību beigās saņemot sertifikātu.Latvijas uzņēmumi un strādājošie, nodrošinot zināšanas un augsta līmeņa digitālās prasmes (piem., bioinformātikas, kiberdrošības un mākslīgā intelekta jomā).Noteikumu projekts ietekmēs sadarbības iestādi - Centrālo finanšu un līgumu aģentūru, kā arī Izglītības un zinātnes ministriju, kas pilda atbildīgās iestādes funkcijas. |
| 2. | Tiesiskā regulējuma ietekme uz tautsaimniecību un administratīvo slogu | Latvijas augstskolu un zinātnisko institūciju akadēmiskā un zinātniskā personāla starptautiskās mācības Bufalo universitātē nodrošinās augsta līmeņa digitālo prasmju pārnesi Latvijas izglītības sistēmā un tautsaimniecībā, jo tiks modernizēts pasniegšanas veids (dažādojot mācību metodes un iekļaujot starpdisciplinārus projektus), paplašināts digitālo prasmju pielietojums dažādas nozarēs. Mācības Bufalo universitātē pozitīvi ietekmēs absolventu skaita īpatsvara rādītāju, jo tās pilnveidos mācībspēku zināšanas un prasmes, kā arī palielinās studentu interesi studiju programmās.Tiks modernizēta modernu datorzinātņu pasniegšana zinātņu/tautsaimniecības jomās (piem., mācot par mākslīgo intelektu, «lielo datu» apstrādi, kiberdrošību un augstas veiktspējas datoru izmantošanu).Starptautiskas mācības augsta līmeņa digitālo prasmju apguvei un zināšanu pārnesei veicinās moderno datorzinātņu priekšmetu integrēšanu vidusskolas līmenī un paaugstinās moderno datorzinātņu pasniegšanas kapacitāti Latvijā.Ilgtermiņā noteikumu projektā paredzēto mācību īstenošana dos pozitīvu ietekmi administratīvā sloga samazināšanā dažādās Latvijas tautsaimniecības nozarēs, ņemot vērā augsta līmeņa digitālo prasmju pārnesi izglītības sistēmā, zinātnē un tautsaimniecības nozarēs. |
| 3. | Administratīvo izmaksu monetārs novērtējums | Noteikumu projekts radīs papildu administratīvo slogu 1.1.1.5. pasākuma otrās atlases kārtas projekta īstenotājam, kas nodrošinās studiju programmu (MK noteikumu Nr.315 44.8. apakšpunktā minēto atbalstāmo darbību), tāpēc noteikumu projekts paredz darbības īstenošanai attiecināmās izmaksu pozīcijas 45.1apakšpunkts). |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 250 846 | 0 | 65 688 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 250 846 | 0 | 65 688 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 295 114 | 0 | 77 280 | 0 | 0 | 0 |
| 2.1. valsts pamatbudžets | 0 | 295 114 | 0 | 77 280 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 44 268 | 0 |  - 11 592 | 0 | 0 | 0 |
| 3.1. valsts pamatbudžets | 0 | - 44 268 | 0 |  - 11 592 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + 44 268 | X | + 11 592 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts paredz šādas izmaiņas: 1) 1.1.1.5. pasākuma plānotais kopējais attiecināmais finansējums tiek samazināts par 101 006 *euro* (2020.gadā)2) 1.1.1.5. pasākuma plānotais kopējais attiecināmais finansējums tiek palielināts par 473 400 *euro*, novirzot finansējumu no Eiropas Savienības fondu virssaistībām (atbalsts Latvijas un Eiropas kodolpētījumu organizācijas (CERN) sadarbības aktivitātēm), indikatīvi tas sadalās šādi (2020.gadā – 396 120 euro un 2021.gadā 77 280 euro)Finansējuma izmaiņas 1.1.1.5.pasākumam ir šādas:* 2020.gadā 1.1.1.5. pasākuma plānotais kopējais attiecināmais finansējums palielinās par 295 114 *euro* (tai skaitā ERAF - 250 846 *euro* un valsts budžeta līdzfinansējums - 44 268 *euro*)
* 2021.gadā 1.1.1.5. pasākuma plānotais kopējais attiecināmais finansējums palielinās par 77 280 euro (tai skaitā, ERAF - 65 688 euro un valsts budžeta līdzfinansējums – 11 592 euro)

Finansējuma sadalījums pa gadiem norādīts indikatīvi un var tikt precizēts. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīgas Tehniskā universitāte kā 1.1.1.5.pasākuma finansējuma saņēmējs sadarbībā ar Rīgas Biznesa skolu izvērtēs mācību īstenošanai nepieciešamos cilvēkresursus (skaitu un slodzi), un attiecīgi grozīs vienošanos par projekta īstenošanu.  |
| 8. Cita informācija | Pēc MK noteikumu projekta spēkā stāšanās Rīgas tehniskā universitāte veiks grozījumus 1.1.1.5. SAM otrās kārtas projektā, tai skaitā projekta iesnieguma pielikumā “Finansēšanas plāns” un “Projekta budžeta kopsavilkums”. Papildus nepieciešamais finansējums no Eiropas Savienības fondu virssaistībām kā atbalsts Latvijas un Eiropas kodolpētījumu organizācijas (CERN) sadarbības aktivitātēm tiks pieprasīts normatīvajos aktos noteiktajā kārtībā no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Grozījumi Ministru kabineta 2016. gada 12. janvārī noteikumos Nr.34 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākuma “Praktiskas ievirzes pētījumi” īstenošanas noteikumi” (turpmāk - MK noteikumi Nr.34) tiks veikti ar kārtējiem grozījumiem. Noteikumu projekts nerada pretrunas ar spēkā esošo MK noteikumu Nr.34 redakciju.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem bija iespēja līdzdarboties noteikumu projekta izstrādē, sniedzot atzinumu un viedokli par noteikumu projektu, kas ievietots Izglītības un zinātnes ministrijas tīmekļa vietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti>.Pēc noteikumu projekta spēkā stāšanās Izglītības un zinātnes ministrija kā atbildīgā iestāde un Centrālā finanšu un līgumu aģentūra informēs tos finansējuma saņēmējus, kurus skar tiesību akta projektā paredzētās izmaiņas. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pasta adresi esf@izm.gov.lv. |
| 3. | Sabiedrības līdzdalības rezultāti | Latvijas Darba devēju konfederācija (LDDK) ir uzsvērusi, ka nozīmīgi turpināt investēt līdzekļus sabiedrības digitālo prasmju, kā arī citu caurviju prasmju attīstībā. Digitālo prasmju pilnveide dos iespēju plašākai sabiedrībai iesaistīties attālinātās mācībās, tai skaitā, lai apgūtu teorētiskos kursus programmās, kas paredzētas profesionālās kvalifikācijas ieguvei. (LDDK 2020. gada 7. aprīļa vēstule Nr.2-9e/87 “Par ekonomikas atveseļošanas plāna izstrādi un Eiropas Savienības fondu pārdali izglītības jomā”.) |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projektu izpildi nodrošinās Izglītības un zinātnes ministrija kā atbildīgā iestāde, Centrālā finanšu un līgumu aģentūra kā sadarbības iestāde.Rīgas Tehniskā universitāte – 1.1.1.5.pasākuma otrās atlases kārtas finansējuma saņēmējs un Rīgas Biznesa skola, kura nodrošinās Latvijas augstskolu un zinātnisko institūciju akadēmiskā un zinātniskā personāla starptautiskas mācības augsta līmeņa digitālo prasmju apguvei un zināšanu pārnesei. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektiem nav ietekmes uz pārvaldes funkcijām un institucionālo struktūru.Noteikumu projektu izpildes rezultātā netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas.Rīgas Tehniskā universitāte kā 1.1.1.5.pasākuma finansējuma saņēmējs sadarbībā ar Rīgas Biznesa skolu izvērtēs mācību īstenošanai nepieciešamos cilvēkresursus (skaitu un slodzi), un attiecīgi grozīs vienošanos par projekta īstenošanu. |
| 3. | Cita informācija | Pēc noteikumu projekta stāšanās spēkā būs nepieciešami grozījumi Rīgas Tehniskās universitātes noslēgtajā vienošanās ar Centrālo finanšu un līguma aģentūru par Eiropas Savienības fonda projekta īstenošanu Nr. 1.1.1.5/18/I/008. |

|  |  |  |  |
| --- | --- | --- | --- |
| Izglītības un zinātnes ministre |  |  | I. Šuplinska |

Vīza:

Valsts sekretāre L. Lejiņa

Jakobsone 67047861

ginta.jakobsone@izm.gov.lv